Video Farul remiză cu Universitatea Craiova, scor 3-3. Oltenii au revenit spectaculos de la 0-3
Formaţia Farul Constanţa a încheiat la egalitate, luni, pe teren propriu, scor 3-3, cu echipa Universitatea Craiova, în ultimul meci al etapei a IX-a din play-off-ul Superligii. Constănţenii au fost egalaţi în minutul 90+7, după ce au condus cu 3-0.
Golurile au fost marcate de Munteanu (35 - penalti, 52) şi Queiros (55) pentru Farul, respectiv Mitriţă (77 - penalti, 90 şi 90+7 - penalti) pentru craioveni.
Farul remiză cu Universitatea Craiova, scor 3-3
Farul: Buzbuchi – Sîrbu (Dănuleasa - 58), M.Popescu, Marins, Ganea (Nedelcu -77) – Vînă, Queiros, Grameni – Grigoryan (Dussaut - 76), Munteanu (Rivaldinho - 76), Andronache (N. Popescu - 83). Antrenor: Gheorghe Hagi
Universitatea Craiova: Popescu – Vlădoiu (Soiri - 85), Zajkov, Silva, Bancu – Creţu (Koljic - 90+1), Anzor – Danciu (Bana - 62), Mitriţă, Houri (Markovic -62) – Ivan. Antrenor: Constantin Gâlcă
Meciul a fost arbitrat de Andrei Chivulete, ajutat de Eugen Sebastian Gheorghe şi Andrei Constantinescu. În Camera VAR s-au aflat Ovidiu Haţegan şi Cristina Trandafir.
Rezervă a fost Iulian Dima, iar observatori Alexandru Deaconu şi Ioan Mironaş.